# Vlada Ruske Federacije

|  |
| --- |
| **Ruska Federacija** |
|
Ovaj članak je dio serije o
**Politici Rusije**

 |
|
Rusija

* Grb Rusije
* Zastava Rusije
* Himna Rusije
 |
|
Ustav

* Ustavni sud
 |
|
Predsjednik

Vladimir Putin* Administracija
* Savjet bezbjednosti
 |
|
Vlada

* Predsjednik Vlade:

Mihail Mišustin* Ministar inostranih poslova

Sergej Lavrov* Ministar odbrane

Sergej Šojgu |
|
Federalna skupština

* Savjet Federacije
* Državna duma
 |
|
Sudska vlast

* Vrhovni sud
* Visoki arbitražni sud
* Tužilaštvo
 |
|
Federalni subjekti

* 21 republika
* 46 oblasti
* 9 pokrajina
* 1 autonomna oblast
* 4 autonomna okruga
* 2 federalna grada
 |
|  |
| pogledaj • razgovor • uredi |

**Vlada Ruske Federacije** (ruski: Правительство Российской Федерации) je najviši federalni organ izvršne vlasti u Rusiji.

## Sastav

Vlada Ruske Federacije se sastoji iz predsjednika, prvog zamjenika i zamjenika predsjednika i federalnih ministara.

Predsjednika Vlade Ruske Federacije imenuje predsjednik Ruske Federacije sa odobrenjem Državne dume. U slučaju da Državna duma tri puta odbije kandidaturu, predsjednik Ruske Federacije imenuje predsjednika Vlade, raspušta Državnu dumu i raspisuje nove izbore. Predsjednik Ruske Federacije nema pravo raspuštanja Državne dume po toj osnovi poslednjih šest mjeseci njenog mandata, u vrijeme vojnog ili vanrednog položaja na cijeloj teritoriji države, i u vrijeme kada Državna duma pokrene postupak razrješenja predsjednika Ruske Federacije.

Zamjenike predsjednika Vlade i federalne ministre imenuje i razrješava predsjednik Ruske Federacije na predlog predsjednika Vlade.

Posle administrativne reforme 2004, utvrđena je jasna podjela nadležnosti između federalnih ministarstava, federalnih službi i federalnih agencija. Reformom, federalni organi izvršne vlasti su podijeljeni na one koji su neposredno potčinjeni predsjedniku Ruske Federacije i na one koji su potčinjeni Vladi.

## Nadležnosti

Vlada Ruske Federacije vrši svoj rad na osnovu Ustava Ruske Federacije, federalnih ustavnih zakona, federalnih zakona i normativnih ukaza predsjednika Ruske Federacije.

Na osnovu člana 114 Ustava Ruske Federacije Vlada vrši sledeće nadležnosti:

* pretresa i podnosi Državnoj dumi federalni budžet i obezbjeđuje njegovo izvršavanje; podnosi Državnoj dumi završni račun o izvršenju federalnog budžeta;
* obezbjeđuje sprovođenje jedinstvene državne finansijske, kreditne i novčane politike;
* obezbjeđuje sprovođenje jedinstvene državne politike u oblasti kulture, nauke, obrazovanja, zdravlja, socijalne zaštite, ekologije;
* upravlja federalnom imovinom;
* ostvaruje mjere radi čuvanja odbrane države, državne bezbjednosti, realizacije spoljne politike države;
* ostvaruje mjere radi čuvanja zakonitosti, prava i sloboda građana, obezbjeđenja imovne i društvene bezbjednosti; borbe sa krivičnim prestupima;
* ostvaruje druge nadležnosti, predviđene Ustavom Ruske Federacije, federalnim zakonima i ukazima predsjednika Ruske Federacije.

Radi izvršenja Ustava Ruske Federacije, federalnih zakona, normativnih ukaza predsjednika Ruske Federacije, Vlada izdaje uredbe i naredbe i obezbjeđuje njihovo sprovođenje. Uredbe i naredbe Vlade su obavezne za izvršavanje u Ruskoj Federaciji. U slučaju da protivrječe Ustavu Ruske Federacije, federalnim zakonima i ukazima predsjednika Ruske Federacije mogu biti poništene od strane predsjednika Ruske Federacije.

## Povezano

* Predsjednik Vlade Ruske Federacije
* Predsjednik Ruske Federacije

## Vanjske veze

* Službena stranica Vlade Ruske Federacije (`ru`)